<classify> WAZIRI wa Nishati, Dk Medard Kalemani amesema wakandarasi wote wanaotekeleza miradi ya kusambaza umeme vijijini nchini REA awamu ya tatu watachukuliwa hatua pale watakapokataa fedha za wateja wanaotaka kuunganishwa umeme kwa vigezo vya kusema kwamba hawana nguzo au nyaya.Akihitimisha ziara yake ya siku mbili mkoani Kagera katika wilaya za Kyerwa na Karagwe alisema ni jukumu la mkandarasi kufahamu wapi atakapopata nguzo na nyaya ili kuhakikisha mwananchi wanapata umeme. Alisema kuwa mara nyingi wakandarasi wanakataa fedha na kuwaeleza wananchi kwamba hawana nguzo hivyo atakayebainika atafukuzwa kazi.Si jukumu la mwananchi kufahamu kama hauna nyaya ala nguzo, anachohitaji mwananchi ni umeme kuwaka nyumbani kwake ,masuala ya nguzo tafuta unakotafuta ili umuwashie umeme, nguzo, nyaya transfoma mwananchi haimuusu kinachomuhusu ni umeme tu, alisema Waziri Kalemani.Alisema katika nchi nzima ya Tanzania wananchi waliolipia na bado hawajaunganishiwa na umeme asilimia 80 ni kutoka mkoa wa Kagera huku akidai kuwa zaidi ya wananchi 5,000 walilipia lakini mpaka sasa hawajapata huduma ya umeme majumbani kwao. Aliwahakikishia wananchi kuwa changamoto hiyo inashughulikuwa na wataanza kuunganishwa na huduma ya umeme ndani ya siku saba zijazo.Aidha alitoa maagizo kwa shirikia la umeme Tanzania Tanesco kuhakikisha vijiji vyote ambavyo nguzo na nyaya vinapita juu umeme huo ushushwe vijijini ili kuongeza idadi ya watumiaji wa umeme. Alisema kufikia mwaka 2021 idadi ya vijijini ambavyo vitakuwa havijaguswa na umeme vitahesabika na tayari mradi wa usambazaji umeme wa REA III umeanza kwa kasi kubwa.Miongoni mwa hoja alizopokea kutoka kwa wananchi mbalimbali na viongozi wao ni mapungufu makubwa ya utekelezaji wa REA wamu ya pili ambavyo ni vijijini vilivyokuwa katika mpango kurukwa,Nyaya kuibiwa,Transfoma kuungua pamoja na wananchi kuletewa nguzo na baadaye kuondolewa.Ili kutatua changamoto za mradi wa REA II ametoa siku 14 mkandarasi huyo kukabidhiana miradi yake na Tanesco nchini ili kufanyika marekebisho ya makosa yaliyofanyika. Aidha alisema Tanesco itashirikiana na REA kushambulia vijiji vingi kwa kusambaza umeme na kuwezesha wananchi kuwa na maendeleo endelevu.  <topic>: kitaifa 